open-index/open-wikipedia-markdown huggingface dataset:
გოგონა პარკში

**გოგონა პარკში** () — რეჟისორ დევიდ ობერნის კინოდრამა. მთავარ როლებში მონაწილეობენ: სიგურნი უივერი, კეიტ ბოსუორთი, კერი რასელი და ელიას კოტეასი. ფილმის მთავარი გმირია ჯულია სანდბურგი, რომელიც ერთ-ერთ პარკში 3 წლის გოგონას დაკარგავს; უცნაურ ვითარებაში გოგონა გაუჩინარდება. მრავალი წლის მანძილზე ჯულიას ქმარი და შვილი წარუმატებლად ცდილობენ მის გამხნევებას. გაივლის 16 წელი, როდესაც ერთ-ერთ კაფეში ჯულია ახალგაზრდა გოგოს შენიშნავს სახელად ლუიზას, რომლის გაცნობამ საკუთარი დაკარგული ქალიშვილის პოვნის იმედს დაუბრუნებს.

ფილმის გადაღებები დაიწყო ნიუ-იორკში 2006 წლის 13 ნოემბერს. ფილმის გადაღების დასრულება დაგეგმილი იყო 2006 წლის 21 დეკემბრისათვის. 2007 წლის 9 სექტემბერს შედგა ფილმის პრემიერა ტორონტოს კინოფესტივალზე.

## რესურსები ინტერნეტში
*
*

კატეგორია:2007 წლის ფილმები
კატეგორია:ამერიკული ფილმები
Roundabout (Yes-ის სიმღერა)

„**Roundabout**“ — პროგრესული როკ-ჯგუფ Yes-ის პირველი სიმღერა 1971 წლის ალბომიდან  *Fragile* და სინგლი ამავე ალბომიდან. სიმღერის ავტორები არიან ვოკალისტი ჯონ ანდერსონი და გიტარისტი სტივ ჰაუ. სინგლი გამოიცა 1972 წლის იანვარში, სიმღერის შემოკლებული ვერსიით და b-გვერდით Long Distance Runaround. Roundabout იქცა ჯგუფის ერთ-ერთ ყველაზე ცნობილ კომპოზიციად. მისი საკონცერტო ვერსიები შეტანილია ალბომებში *Yessongs* (1973), *Classic Yes* (1981), *Keys to Ascension* (1996), *House of Yes: Live from House of Blues* (2000), და *Live at Montreux 2003* (2007).  *Yessongs*-ში შეტანილი ვერსია 1974 წელს სინგლის სახით გამოვიდა. აკუსტიკური ვერსია გამოვიდა 2003 წელს, DVD-ზე *The Ultimate Yes: 35th Anniversary Collection*.

ბილბორდის ჩარტში სიმღერა #13 ადგილზე მოხვდა. იგი არის Yes-ის ისტორიაში რიგით მეორე ჩარტში ყველაზე წარმატებულ სიმღერებს შორის, 1983 წლის #1 ჰიტის Owner of a Lonely Heart შემდეგ. სინგლის ვერსია ამერიკულ რადიოეთერში გადასაცემად 3:27 წუთის ხანგრძლივობამდე იქნა დაყვანილი, თუმცა სადგურების ნაწილი მის სრულ ვერსიასაც გადასცემდა. ჰოლანდიურ ჩარტში Roundabout #23 ადგილზე მოხვდა.

ანდერსონის თქმით, ტექსტი შეიქმნა მაშინ, როდესაც ჯგუფი შოტლანდიიდან ჩრდილოეთ ინგლისში მიემგზავრებოდა და გზებზე უამრავი მოსახვევი შეხვდა, მთებისა და ტბების ხედებით.

ფილმის „როკის სკოლა“ DVD გამოცემაში (2003) შეტანილ ინტერვიუში მსახიობი ჯეკ ბლეკი აცხადებს, რომ ამ კომპოზიციაში გაჟღერებული სოლო კლავიშებიან საკრავებზე მისი საყვარელია.

## სქოლიო
კატეგორია:Yes-ის სიმღერები
კატეგორია:1972 წლის სინგლები
კატეგორია:1974 წლის სინგლები
კატეგორია:1972 წლის სიმღერები
ნიუნორსკი

მინი|ნორვეგიული ენის ორივე ფორმის გავრცელების არეალი ნორვეგიის მუნიციპალიტეტების მიხედვით 2007 წლის მდგომარეობით.
**ნიუნორსკი** (ნორვ. nynorsk — „ახალნორვეგიული“)  — თანამედროვე სალიტერატურო ნორვეგიული ენის ერთ-ერთი ოფიციალური ფორმა ბუკმოლის პარალელურად. ამ ორი ფორმის გვერდით ზოგიერთ თემში ოფიციალურ ენად რომელიმე საამური ენა გამოიყენება.
ნიუნორსკის როგორც „ქვეყნის ენის“ (ლანსმოლი, ნორვ. landsmål)  ჩამოყალიბება XIX საუკუნის შუა ხანებში ივარ ოსენმა წამოიწყო. ოსენი  თავის პროექტში „ჭეშმარიტად ნორვეგიულ“ საპირწონეს ხედავდა იმხანად გავრცელებული „საიმპერიო ენისა“ (რიქსმოლი, ნორვ. riksmål), რომელიც დანიურის ანალოგი იყო. 

„საიმპერიო ენა“ საბოლოოდ წიგნის ენად, ბუკმოლად, გარდაიქმნა და ნორვეგიის მეორე სახელმწიფო ენად იწყო გადაქცევა.  
საერთო ჯამში ახალნორვეგიული დასავლეთ ნორვეგიულ დიალექტებს ემყარება და მოსახლეობის ათი პროცენტი თუ იყენებს სალაპარაკოდ და საქმის საწარმოებლად. ახალნორვეგიული წერის ნორმები თანდათანობით ბუკმოლის ორთოგრაფიას ემსგავსება, თუმცა ქვეყანაში არსებობს ჰეგნორსკიც (ნორვ. Høgnorsk — „ზენორვეგიული“) — ხელოვნური ნორმა, რომელიც ბუკმოლური სიტყვებისგან სრულიად გაწმენდილია. ახალნორვეგიულ ვიკიპედიაში ჰეგნორსკით დაწერილი სტატიები განცალკევებულ კატეგორიაშია მოთავსებული.

სკოლებში ორივე ენაზე მიმდინარეობს სწავლება. 

## რესურსები ინტერნეტში
*Noregs Mållag  — ორგანიზაცია, რომელიც უმთავრესი ლობისტია ნიუნორსკისა. 
*Norsk Målungdom  -ის ახალგაზრდული ორგანიზაცია.
*Ivar Aasen-tunet *ივარ ოსენის ცენტრი*.

კატეგორია:ნიუნორსკი
ჰეგნორსკი

**ჰეგნორსკი** ( „ზენორვეგიული“) — ნორვეგიული სალიტერატურო ენის ერთ-ერთი ვარიანტის ნიუნორსკის სახესხვაობა, რომელიც ლანდსმოლის ნორმებს უარყოფს და არც ერთ გატარებულ რეფორმას არ ექვემდებარება. მართალია, ლანდსმოლის გრამატიკულ წესებს გარკვეულწილად ერგება, მაგრამ ძირეული წარმოშობის გარკვეული ყრუ ბგერები ამოღებული აქვს. 

პროფესორი ტარლაივ ჰანაასი ტერმინ „ჰეგნორსკის“ დამამკვიდრებლად მიიჩნევა, მან 1922 წელს პირველად გამოიყენა ეს სიტყვა „მაღალი დონის“ ნორვეგიულის შესატყვისად. მან ეს სიტყვა Hochdeutsch-ის (ზეგერმანულის) ანალოგიით შექმნა და დაამკვიდრა. ნიუნორსკის ორთოგრაფიის ფუძემდებელ ივარ ოსენს უკვე საფუძველი ჰქონდა მომზადებული წმინდა ნორვეგიული ენისათვის, რომელიც დასავლეთ და ცენტრალური ნორვეგიის მთიანი რეგიონების მოსახლეობის დიალექტით ცდილობდა ბარის მოსახლეობის ენის ჩანაცვლებას. ბარის ნორვეგიულს ჰანაასი flatnorsk-ს (ფლატნორსკი, დაბლობის ნორვეგიული, გერმანული „დაბლობის გერმანულის“ (Plattdeutsch) ანალოგიით) უწოდებდა. დღეისათვის საერთო მოსაზრებით ზენორვეგიული ყოველგვარ დიალექტზე ზევით დგას და ლინგვისტიკაში ეროვნული კულტურის გამოხატულებად მიიჩნევა.

## რესურსები ინტერნეტში 
* **Mållekken** , ჰიოგნორსკული ვიკი.
* Høgnorskportalen sambandet.no, რესურსგვერდი ჰიოგნორსკულად დაწერილი ასეულობით სტატიით.
* Tidskriftet Målmannen, ჟურნალი, რომელიც ჰიოგნორსკულ ფორმას ამკვიდრებს.

კატეგორია:ნორვეგიული ენა
კატეგორია:ნიუნორსკი
ლანდსმოლი

**ლანდსმოლი** (ნორვ. Landsmål — „საქვეყნო ენა“) — სახელწოდება, რომელიც ივარ ოსენმა ახალშექმნილ ნორვეგიულ ორთოგრაფიას მისცა 19-ე საუკუნეში. 1885 წელს ლანდსმოლი ნადიურის პარალელურად იქნა შემოღებული. 1929 წელს ლანდსმოლს ნიუნორსკი დაერქვა. ლანდსმოლს ხშირად შეცდომით სოფლის ენად, ან კუთხურ დიალექტად თარგმნიან, რადგან სიტყვა „ლანდ“ ნორვეგიულად „სოფელს“, „მიწას“ ესიტყვება. 

ლანდსმოლის შემოღებამდე ნორვეგიული ენის სადამწერლობო სტანდარტი არ არსებობდა, ამდენად ნორვეგიელების საქმისწარმოების ენად დანიური რჩებოდა, რომელიც ნორვეგიულად აღიქმებოდა. დღესდღეობით ნორვეგიაში ყველაზე გავრცელებული სადამწერლობო სტანდარტია ბუკმოლი, რომელიც დანიური ენის ნორვეგიზებული ვარიანტია. 
## რესურსები ინტერნეტში 
* Nynorsk.no, ნიუნორკის აქტუალობა
* ივარ ოსენის ცენტრი და ინფორმაცია ნორვეგიული ენის შესახებ.  
* Site web du Språkrådet, ნორვეგიული ენის საბჭო
* სტატიები ენის შესახებ, მედია და ნიუნორსკი 
კატეგორია:ნორვეგიული ენა
ევლე

**ევლე** ()— ქალაქი ცენტრალურ-აღმოსავლეთ შვედეთში, ბალტიის ზღვის ბოტნიის ყურის სანაპიროზე. ევლეს მუნიციპალიტეტისა და ევლებორგის ლენის ადმინისტრაციული ცენტრი. მოსახლეობა 93 509 კაცი (2009).

## რესურსები ინტერნეტში 
* ევლეს მუნიციპალიტეტის ოფიციალური საიტი 
* ევლეს რკინიგზის მუზეუმი

კატეგორია:შვედეთის ქალაქები
კიმ ჩენ ინი

**კიმ ჩენ ინი** (, კორეული წაკითხვით - **კიმ ჯონგ ინი**; დ. 8 იანვარი, 1982, 1983 ან 1984, ფხენიანი, ჩრდილოეთი კორეა) — ჩრდილოეთ კორეელი სახელმწიფო, პოლიტიკური და სამხედრო მოღვაწე. ჩრდილოეთ კორეის ლიდერი, შეიარაღებული ძალების მთავარსარდალი, კორეის შრომის პარტიის ცენტრალური კომიტეტის თავმჯდომარე. ჩრდილოეთ კორეის დამფუძნებლის, კიმ ირ სენის შვილიშვილი და კიმ ჩენ ირის შვილი. თანამდებობა ოფიციალურად დაიკავა 2011 წლის 17 დეკემბერს, კიმ ჩენ ირის გარდაცვალების შემდეგ.

დაიბადა 1982, 1983 ან 1984 წელს (ზუსტი თარიღი ცნობილი არაა). იგი არის  კიმ ჩენ ირისა და მისი მესამე ცოლის, ყოფილი მსახიობის  კო იონ ჰის მესამე შვილი.

სამხრეთ კორეის დაზვერვის მონაცემებით კიმ ჩენ ინი სწავლობდა ბერნის საერთაშორისო სკოლაში. 2002 წლიდან კი სწავლობს კიმ ირ სენის სახელობის უნივერსიტეტში.

ჩრდილოეთ კორეა კიმ ჩენ ინისა და მისი ოჯახის წევრების მმართველობის ქვეშ წარმოადგენს დიქტატურას, სადაც არ არსებობს თავისუფალი არჩევნები, ხელისუფლების ოპონენტები იდევნებიან, პრესა და ინტერნეტი სრულიად დაქვემდებარებულია რეჟიმს და არ არსებობს რელიგიის თავისუფლება. ჩრდილოეთ კორეაში არსებობს გულაგის ტიპის ციხეები და ბანაკები, რომლებშიც მილიონობით ადამიანი არის დატყვევებული და მოკლული. რეჟიმი აქტიურად იყენებს პოლიტიკური პატიმრებისა და კოლექტიური პასუხისმგებლობის მეთოდებს, როდესაც ერთი ადამიანის დანაშაულისთვის ისჯება მისი ოჯახი და მეგობრები.

სახელმწიფოს მიერ დაფუძებული და კონტროლირებადი კომპანიებისა და უცხოელებთან ეკონომიკური აქტივობის შეზღუდვით რეჟიმი სრულად აკონტროლებს ქვეყნის ეკონომიკურ ცხოვრებას. ძალაუფლების მოპოვების შემდეგ კიმ ჩენ ინის ბრძანებით მოკლეს არაერთი ჩრდილოეთკორეელი თანამდებობის პირი, ასევე მას აკისრებენ პასუხისმგებლობას მალაიზიაში მისი ნახევრად ძმის, კიმ ჯონგ ნამის მკვლელობაზე. 2014 წლიდან კიმი რამდენჯერმე ქრება საჯარო ცხოვრებიდან ერთკვირიანი პერიოდით.

## რესურსები ინტერნეტში
* People in DPRK news 
* North Korea's Young Leader on Show 

## სქოლიო
კატეგორია:ჩრდილოეთ კორეის პოლიტიკოსები
კატეგორია:დიქტატორები
კატეგორია:ბიძის მკვლელები
კატეგორია:დაბადებული 8 იანვარი
კატეგორია:რელიგიის კრიტიკოსები
კატეგორია:ცოცხალი ადამიანები
ნდოლის ავიაკატასტროფა

**ნდოლის ავიაკატასტროფა** — გაეროს კუთვნილი ამერიკული ავიალაინერის Douglas DC-6-ის ავიაკატასტროფა, რომელიც მოხდა 1961 წლის 18 სექტემბერს, ზამბიის ქალაქ ნდოლის აეროპორტიდან 15 კმ-ის დაშორებით. 

თვითმფრინავს ლეოპოლდვილიდან (თანამედროვე კინშასა) მიჰყავდა გაეროს გენერალური მდივანი დაგ ჰამარშელდი. დაიღუპა ბორტზე მყოფი 16 ადამიანი - 10 მგზავრი და 6 ეკიპაჟის წევრი. ავიაკატასტროფის ზუსტი მიზეზი დღემდე დაუდგენელია.  

## რესურსები ინტერნეტში
* Report of the commission of investigation into the conditions and circumstances resulting in the tragic death of Mr. Dag Hammarskjold and of members of the party accompanying him // Генеральная ассамблея ООН. — 24 апреля 1962. 
* Brian Unwin. It is wrong to suggest that Dag Hammarskjöld was murdered // guardian.co.uk. — 24 августа 2011. 
* Evidence on Hammarskjöld’s death // guardian.co.uk. — 23 августа 2011. 
* Göran Björkdahl. 'I have no doubt Dag Hammarskjöld’s plane was brought down' // guardian.co.uk. — 17 августа 2011. 
* Georgina Smith. Dag Hammarskjöld crash: the small town that harboured a secret // guardian.co.uk. — 17 августа 2011. 
* Julian Borger. Dag Hammarskjöld unable to overcome Congo’s troubled history // guardian.co.uk. — 17 августа 2011. 
* UN secretary-general Dag Hammarskjöld’s death shocks the world — British Pathé video // guardian.co.uk. — 17 августа 2011.

კატეგორია:ავიაკატასტროფები
პორტია სიმპსონ-მილერი

**ლუკრეცია პორტია სიმპსონ-მილერი** (დ. 12 დეკემბერი 1945) — იამაიკელი პოლიტიკური მოღვაწე, სახალხო ნაციონალური პარტიის ლიდერი (ოპოზიციაში იყო 2007–2011 წწ.) და ქვეყნის მეშვიდე პრემიერ-მინისტრი 2006 წლის 30 მარტიდან 2007 წლის 11 სექტემბრამდე. 

იგი იყო იამაიკის პირველი ქალი პრემიერ-მინისტრი. კვლავ დაიკავა  ქვეყნის პრემიერის თანამდებობა 2011 წლის 29 დეკემბერს გამართული საპარლამენტო არჩევნების შედეგად, რომელშიც სახალხო ნაციონალურმა პარტიამ გაიმარჯვა და მიიღო 41 მანდატი 63-ადგილიან საკანონმდებლო ორგანოში

## რესურსები ინტერნეტში
*About Jamaica – Official Jamaican Guide 
*Official profile 
*Extended profile
*[Profile from the *Jamaica Gleaner(https://ka.wikipedia.org/wiki/Jamaica_Gleaner)*] 
*"It's Portia"

## სქოლიო
კატეგორია:იამაიკის პრემიერ-მინისტრები
კატეგორია:დაბადებული 1945
კატეგორია:ქალი პრემიერ-მინისტრები
კატეგორია:დაბადებული 12 დეკემბერი
კატეგორია:XXI საუკუნის ქალი პრემიერ-მინისტრები
კატეგორია:ჩრდილოეთ ამერიკის ქალი პრემიერ-მინისტრები
კატეგორია:ცოცხალი ადამიანები
სტივენ სპილბერგის ფილმოგრაფია

**სტივენ სპილბერგის ფილმოგრაფია** მოიცავს მის მიერ გადაღებულ ფილმებს, ასევე ფილმებს, რომლებშიც სპილბერგმა მიიღო მონაწილეობა როგორც  პროდიუსერმა, სცენარისტმა ან მსახიობმა.  
 

კატეგორია:სტივენ სპილბერგი
სპილბერგი
იამაიკის სახალხო ნაციონალური პარტია

**იამაიკის სახალხო ნაციონალური პარტია** (PNP) — სოციალ-დემოკრატიული ორიენტაციის პოლიტიკური პარტია იამაიკაში. ლეიბორისტულ პარტიასთან ერთად არის ქვეყნის ორ უმსხვილესი პარტიიდან ერთ-ერთი. პარტიის ლიდერია პორტია სიმპსონ-მილერი.

პარტია დააარსა ნორმან მენლიმ 1938 წელს. 1972-1980 და 1989-2007 წლებში მმართველი პარტიაა. პარტიის წარმომადგენელთაგან ქვეყნის დამოუკიდებლობის პერიოდში პრემიერ მინისტრის თანამდებობა ეკავათ: მაიკლ მენლის, პერსივალ ჯეიმზ პეტერსონსა და პორტია სიმსონ-მილერს.

პარტია სოციალისტური ინტერნაციონალის წევრია.

## პარტიის ლიდერები
*ნორმან მენლი (1938–1969)  
*მაიკლ მენლი (1969–1992) 
*პერსივალ ჯეიმზ პეტერსონი (1992–2006)
*პორტია სიმპსონ-მილერი (2006 – დღემდე)

## რესურსები ინტერნეტში
*Official PNP website 
*Party manifesto  (PDF file; free download of reader available here) 
* History of the PNP and the JLP

კატეგორია:იამაიკის პოლიტიკური პარტიები
კატეგორია:1938 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ავგუსტ სტრინდბერგი

**იოჰან ავგუსტ სტრინდბერგი** (დ. 22 იანვარი, 1849 — გ.  14 მაისი, 1912) — შვედი მწერალი, პოეტი, რომანების ავტორი, ესეისტი და მხატვარი. მისმა კარიერამ 40 წელი მოიცვა. ამ პერიოდში მან დაწერა 60-ზე მეტი პიესა და 30-ზე მეტი სხვა ჟანრის ნაწარმოები. მის ნაშრომებში ფიგურირებს ნატურალიზმის, ტრაგედიის, მონოდრამის ელემენტები, ისევე როგორც ექსპრესიონიზმისა და სიურეალიზმის გავლენა.

სტრინდბერგის პიესებია „თავისუფლად მოაზროვნე“ (1870), „ჰერმიონე“ (1871), „განკიცხული“ (1876), „იღბლიანი პერის ხეტიალი“ (1882), „აზნაურ ნეგტის ცოლი“ (1886). ეკუთვნის ნოველების კრებული „ფიერდინგენი და სვარტბეკენი“ (1877), ეთნოგრაფიული წიგნი „შვედი ხალხი“ (1882), რომანები „წითელი ოთახი“ (1879), „კუნძულ ჰემსეს მკვიდრნი“ (1887); ავტობიოგრაფიული წიგნები „მოახლის ვაჟიშვილი“ (1886-1887), „ჯოჯოხეთი“ (1897), „ლეგენდები“ (1898).

## რესურსები ინტერნეტში 
* 
* 

## სქოლიო
კატეგორია:შვედი პოეტები
კატეგორია:შვედი მხატვრები
კატეგორია:დაბადებული 1849
კატეგორია:გარდაცვლილი 1912
კატეგორია:ავგუსტ სტრინდბერგი
კატეგორია:XIX საუკუნის ესეისტები
კატეგორია:XIX საუკუნის მემუარისტები
კატეგორია:XIX საუკუნის არამხატვრული მწერლები
კატეგორია:XIX საუკუნის შვედი დრამატურგები
კატეგორია:XIX საუკუნის შვედი რომანისტები
კატეგორია:XIX საუკუნის შვედი მხატვრები
კატეგორია:XIX საუკუნის შვედი ფოტოგრაფები
კატეგორია:XIX საუკუნის შვედი პოეტები
კატეგორია:XIX საუკუნის შვედი მწერლები
კატეგორია:XX საუკუნის ესეისტები
კატეგორია:XX საუკუნის მემუარისტები
კატეგორია:XX საუკუნის შვედი დრამატურგები
კატეგორია:XX საუკუნის შვედი მამაკაცი მწერლები
კატეგორია:XX საუკუნის შვედი არამხატვრული მწერლები
კატეგორია:XX საუკუნის შვედი რომანისტები
კატეგორია:XX საუკუნის შვედი მხატვრები
კატეგორია:XX საუკუნის შვედი ფოტოგრაფები
კატეგორია:XX საუკუნის შვედი პოეტები
კატეგორია:მარქსიზმის კრიტიკოსები
კატეგორია:რელიგიის კრიტიკოსები
კატეგორია:კულტურის კრიტიკოსები
კატეგორია:ექსპრესიონისტი დრამატურგები
კატეგორია:შვედი ექსპრესიონისტი მხატვრები
კატეგორია:შვედი მამაკაცი დრამატურგები
კატეგორია:მოდერნისტული თეატრი
კატეგორია:მოდერნისტი მწერლები
კატეგორია:ფსიქოლოგიური ჟანრის მწერლები
კატეგორია:სოციალური კრიტიკოსები
კატეგორია:სიურრეალისტი მწერლები
კატეგორია:შვედი ავტობიოგრაფები
კატეგორია:შვედი ესეისტები
კატეგორია:შვედურენოვანი მწერლები
კატეგორია:შვედი ლიტერატურის კრიტიკოსები
კატეგორია:შვედი მამაკაცი არამხატვრული მწერლები
კატეგორია:შვედი მამაკაცი რომანისტები
კატეგორია:შვედი მამაკაცი მხატვრები
კატეგორია:შვედი მამაკაცი პოეტები
კატეგორია:შვედი მემუარისტები
კატეგორია:შვედი თეატრის კრიტიკოსები
კატეგორია:სტოკჰოლმელი მწერლები
კატეგორია:უფსალის უნივერსიტეტის კურსდამთავრებულები
კატეგორია:მწერლები ანბანის მიხედვით
ანუკეტი

მინი|ანუკეტი

**ანუკეტი**, ანუკისი — წყაროთა ქალღმერთი ეგვიპტურ მითოლოგიაში, ხნუმთან და სატისთან ერთად შეადგენს „ნოტიო სამებას“ (კატარაქტულ ღვთაებებს), რომელიც ნილოსის მაცოცხლებელ ნაკადებს უშვებს ელეფანტინის ხვრელებიდან, რათა სამყარო მორწყას. ძვ. წ. 2000 წ. მისი სახელობის წმ. ცხოველთა — ქურციკთა მრავალი გვამი შეუმურავთ და ზემო ეგვიპტის სამარხში მათი მუმიები შეუნახავთ. თაყვანს სცემდნენ მთელ ნუბიაშიც (ბერძ. ჰესტია).

## ლიტერატურა 
**აკაკი გელოვანი*, მითოლოგიური ლექსიკონი —  გამომცემლობა „საბჭოთა საქართველო“, თბ., 1983.

კატეგორია: ეგვიპტური მითოლოგია

კატეგორია:ეგვიპტური ღვთაებები
კატეგორია:ღმერთები ანბანის მიხედვით
Secret Service

**Secret Service** () — შვედური პოპ-ჯგუფი, რომელიც ჩამოყალიბდა 1979 წელს სტოკჰოლმში. პოპულარული იყო 1980-იან წლებში. ჯგუფის წევრები იყვნენ ულა ჰოკანსონი (ვოკალი), ულფ ვალბერგი (კლავიშები), ტონი ლინდბერგი (გიტარა), ლეიფ პაულსენი (ბას-გიტარა) და ლეიფ იოჰანსონი (დასარტყამი).

## დისკოგრაფია 
### ალბომები 
* Oh Susie (1979)
* Ye Si Ca (1980)
* Cutting Corners (1982)
* Jupiter Sign (1984)
* When the Night Closes in (1985)
* Aux deux Magots (1987)
* Top Secret - Greatest Hits (2000)
* The Lost Box (2012)

## რესურსები ინტერნეტში 
* დისკოგრაფია.
* დისკოგრაფია.

კატეგორია:შვედური ჯგუფები
სატისი

[thumb|200px|სატისი, [ლუვრის მუზეუმში]]
**სატისი ** — წმინდა წყლის ქალღმერთი ეგვიპტურ მითოლოგიაში, აქვს ანტილოპის რქები, რომელზედაც თეთრი გვირგვინი ადგას.  ხნუმის ცოლია და ანუკეტთან ერთად ქმნიან ნილოსის წყალთა მომშვებ „ნოტიო სამებას“; ამ სამების საკულტო ცენტრი იყო ელეფანტინა, ჩანჩქერებთან. ბერძნებმა ჰერას დაამსგავსეს (ელეფანტინელი ჰერა). 

## ლიტერატურა 
**აკაკი გელოვანი*, მითოლოგიური ლექსიკონი — გამომცემლობა „საბჭოთა საქართველო“, თბ., 1983.

კატეგორია: ეგვიპტური მითოლოგია

კატეგორია:ეგვიპტური ღვთაებები
კატეგორია:ღმერთები ანბანის მიხედვით
საქართველოს სსრ კანონი სასამართლო წყობილების შესახებ

**საქართველოს სსრ კანონი სასამართლო წყობილების შესახებ** — სამართლებრივი აქტი, რომელიც მიიღო საქართველოს სსრ უმაღლესმა საბჭომ 1981 წლის 25 ნოემბერს. მასში სრულადაა ასახული მართლმსაჯულების კონსტიტუციური ნორმები და სსრკ და მოკავშირე რესპუბლიკების კენონმდებლობის 1958 საფუძვლები სასამართლო წყობილების შესახებ სსრკ-ში (1980 რედაქციით). კანონი შედგება 4 კარისა და 79 მუხლისაგან. პირველ კარში გადმოცემულია ზოგადი დებულებები მართლმსაჯულების მხოლოდ სასამართლოს მიერ განხორციელების, სასამართლოს ამოცანების, კანონისა და სასამართლოს წინაშე მოქალაქეთა თანასწორობის, კანონის ზუსტი შესაბამისობით მართლმსაჯულების განხორციელების, მოსამართლეთა დამოუკიდებლობისა და მათი  მხოლოდ კანონისადმი დამორჩილების შესახებ და სხვა. II-IV კარებში გათვალისწინებულია საქართველოს სსრ უმაღლესი სასამართლოს, აფხაზეთის ასსრ და აჭარის ასსრ უმაღლესი სასამართლოების, თბილისის საქალაქო სასამართლოს, სამხრეთ ოსეთის აო საოლქო სასამართლოს, რაიონული (საქალაქო) სახალხო სასამართლოების არჩევის წესის, შემადგენლობის, უფლებამოსილების შესახებ და სხვა.
## ლიტერატურა
კატეგორია:საქართველოს სსრ სასამართლოები
საქართველოს სსრ მთავრობის დადგენილებების კრებული

**საქართველოს სსრ მთავრობის დადგენილებათა კრებული**, *საქართველოს სსრ მთავრობის დადგენილებათა და განკარგულებათა კრებული* — ოფიციალური გამოცემა. გამოდიოდა 1938 წლიდან, თავდაპირველად გამოსცემდა საქართველოს სსრ-ის სახალხო კომისართა საბჭოს (1946 წლიდან — საქართველოს სსრ-ის მინისტრთა საბჭოს) საქმეთა მმართველობა, 1964 წლიდან — საქართველოს სსრ მინისტრთა საბჭოსთან არსებული იურიდიული კომისია, 1970 წლიდან გამოსცემდა საქართველოს სსრ იუსტიციის სამინისტრო. კრებულში ქვეყნდებოდა საქართველოს სსრ მინისტრთა საბჭოს ზოგადი მნიშვნელობის ან ნორმატიული ხასიათის დადგენილებები, აგრეთვე საქართველოს კპ ცკ-ის, საქართველოს სსრ უმაღლესი საბჭოს პრეზიდიუმის, საქართველოს მინისტრთა საბჭოს, საქართველოს პროფკავშირების რესპუბლიკური საბჭოსა და საქართველოს ალკკ ცენტრალური კომიტეტის ერთობლივი დადგენილებანი.

## ლიტერატურა
## სქოლიო
კატეგორია:საქართველოს სსრ
საქართველოს სსრ პედაგოგიური საზოგადოება

**საქართველოს სსრ პედაგოგიური საზოგადოება** — საქართველოს სსრ მასწავლებელთა, პედაგოგიკისა და სახალხო განათლების დარგის მეცნიერ და პრაქტიკოს მუშაკთა ნებაყოფლობითი ორგანიზაცია, რომელიც შეიქმნა 1961 წელს თბილისში. საზოგადოება ატარებდა ყრილობებს. საზოგადოებას ჰქონდა განყოფილებები აფხაზეთისა და აჭარის ასსრ-ებსა და სამხრეთ ოსეთის აო-ში, აგრეთვე საზოგადოებრივ საწყისებზე არსებული რაიონული და საქალაქო საბჭოები (მათში შემავალი პირველადი ორგანიზაციები) საქართველოს სსრ ყველა რაიონსა და ქალაქში. საზოგადოება გამოსცემდა სამეცნიერო-მეთოდურ ლიტერატურას, აჯილდოებდა იაკობ გოგებაშვილის სახელობის პრემიით და საზოგადოების საპატიო სიგელით საზოგადოების დაარსებიდან უცვლელი პრეზიდენტი  აკადემიკოსი დ. ლორთქიფანიძე.
## ლიტერატურა
კატეგორია:საქართველოს სსრ საზოგადოებები
საქართველოს სსრ სახალხო განათლების სახელმწიფო მუზეუმი

**საქართველოს სსრ სახალხო განათლების სახელმწიფო მუზეუმი** —  დაარსდა 1903 წელს როგორც „კავკასიის სასწავლო ოლქის პედაგოგიური მუზეუმი“. იარსება 1928 წლამდე; შემდეგ მის ბაზაზე პოლიტექნიკური სწავლების მუზეუმი გაიხსნა (1932), რომელსაც 1938 წელს სახალხო განათლების მუზეუმი ეწოდა, ხოლო 1943 წლიდან — სახელმწიფო. მუზეუმის ექსპოზიციები ეძღვნებოდა საქართველოში საბჭოთა სკოლის ისტორიას, განათლების სისტემის განვითარებას, განათლების დამსახურებულ მოღვაწეებს. 1984 წელს მუზეუმის ფონდში იყო 14,1 ათასი ექსპონატი, მუზეუმი დაათვალიერა 18 ათ. კაცმა. მუზეუმს გამოცემული ჰქონდა სახალხო განათლების გამოჩენილ მოღვაწეთა ბიოგრაფიები 4 წიგნად (1964, 1967, 1969, 1971).
## ლიტერატურა
კატეგორია:საქართველოს ყოფილი მუზეუმები
სოფლის მეურნეობის მექანიზაციის და ელექტროფიკაციის ინსტიტუტი

**კ. ამირაჯიბის სახელობის საქართველოს სოფლის მეურნეობის მექანიზაციისა და ელექტროფიკაციის სამეცნიერო-კვლევითი ინსტიტუტი** (ამჟამად *სოფლის მეურნეობის მექანიზაციის და ელექტროფიკაციის ინსტიტუტი*) — დაარსდა 1956 წელს სოფლის მეურნეობის ელექტროფიკაციის საკავშირო სამეცნიერო-კვლევითი ინსტიტუტის თბილისის ფილიალის ბაზაზე. სამეცნიერო-კვლევით სამუშაოთა ძირითადი მიმართულებები იყო: მიწათმოქმედების მექანიზაციის თეორიული საფუძვლების შესწავლა-გამოკვლევა, სასოფლო-სამეურნეო კულტურების მოვლა-მოყვანის, მოსავლის აღებისა და პირველადი დამუშავების პროგრესული ტექნოლოგიის დამუშავება ცალკეული კულტურების (ჩაის, ვენახის, ციტრუსების, ხეხილისა და სხვ.) მიხედვით. ახალი სრულყოფილი მანქანების, დანადგარების, სამუშაო ორგანოების შექმნა, გამოცდა და დანერგვა სოფლის მეურნეობაში. 

სოფლის მეურნეობის ყველა დარგის კომპლექსური მექანიზაციის განხორციელება. ელექტრობის სპეცსახეობის (მაღალი სიხშირის დენის, ულტრაბგერების და სხვ.) ტექნიკის საშუალებათა შექმნა-დანერგვა სოფლის მეურნეობაში და სხვ. ინსტიტუტში 32 ლაბორატორია და განყოფილება იყო. ინსტიტუტს ჰქონდა ასპირანტურა. ინსტიტუტის განკარგულებაში იყო თელეთის ექსპერიმენტული ელექტრომექანიზებული და ავტომატიზებული მეურნეობა მეცხოველეობის სანაშენე მოზარდულის გამოსაზრდელი კომპლექსითურთ, საკონსტრუქტორო და ტექნიკური ექსპერიმენტული ბაზა მანქანების საცდელი ნიმუშების დასაპროექტებლად და დასამზადებლად.

## ლიტერატურა
## სქოლიო
კატეგორია:საქართველოს სამეცნიერო-კვლევითი ინსტიტუტები
შვედეთის მდინარეების სია

*ბიუსკეელვენი
*ემონი
*ენგესონიაკა
*ესტერდალელვენი
*ეტრანი
*ვინდელელვენი
*იიდეელვი
*ინდალსელვენი
*იუნგანი (მდინარე)
*იუსნანი
*კალიქსეელვენი
*კლარელვენი
*ლაინიოელვენი
*ლონგანი 
*ლულეელვენი
*ნისანი
*ონგერმანელვენი
*პიტეე
*რონეელვენი
*ტურნეელვენი
*უმეელვენი 
*შელეფტეელვენი

## რესურსები ინტერნეტში
*შვედეთის მდინარეების რუკა

კატეგორია:შვედეთის მდინარეები
ხნუმი

thumb|ხნუმი

**ხნუმი** (ეგვ. კნეფი, „შემქმნელი, შემაერთებელი“) — დიდი შემოქმედი, დემიურგი, ყოჩის სახიანი ღმერთი, ცისა და მიწის, ზესკნელ-ქვესკნელის, ნაყოფიერების, წყალთა და მთათა მბრძანებელი ეგვიპტურ მითოლოგიაში, უპირველესი და უზენაესი, არსთა მამამთავარი, დაზგაზე თიხისაგან ადამიანის შემქმნელი და ნილოსის ამდიდებელი. საკულტო ცენტრები ჰქონდა ლუქსორში, კუნძულ ელეფანტინზე (სპილოს კუნძულზე), ნუბიაში. მეფურად მოსილ ძლიერ მამაკაცს ყოჩის (ვერძის) თავი და ზედაც ლირის მოყვანილობის გვირგვინი ედგა, სამეფო ფრთით დამშვენებული, ცალ ხელში ჯვარი ეჭირა, მეორეში გრძელი კვერთხი (ძვ. წ. 2400 წ). ესაა პირველი ღმერთი, რომელმაც საერთოდ თიხისაგან გამოძერწა ადამიანი და ღმერთებიც კი, შავეთშიც მკურნალობს ადამიანებს და დემიურგად აღიარებდნენ ბერძნებიც (ქნოუბის, ხნუბის სახით). ზოგჯერ ყოჩის ლომისთავიანი გველის სახეც ჰქონდა. მოგვიანებით მზესაც დაუკავშირეს (ამონ-რას), ჰელიოპოლისში ოსირისთან გაითქვიფა, ნილოსზე კი სამების წევრია (ხნუმი, სათი და ანუკეტი). ამრიგად ხნუმს ძალაც, სიძველეც და ფუნქციებიც მეტი აქვს, ვიდრე სხვა რომელიმე ღმერთს, მაგრამ უფრო პოპულარული მაინც არიან ოსირისი, ისიდა, რა

## ლიტერატურა
* აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983

კატეგორია: ეგვიპტური მითოლოგია

კატეგორია:ეგვიპტური ღვთაებები
კატეგორია:ღმერთები ანბანის მიხედვით
ატუმი

thumb|200px|ატუმი
**ატუმი** — ეგვიპტურ მითოლოგიაში: შემოქმედი ღმერთი, ცხრა ჰელიოპოლისელი ღმერთის მბრძანებელი (ცხრა ღმერთი), ღმერთთა სამეფოს მეფე. თავისთავად შეიქმნა, საკუთარი თავი გაანაყოფიერა და შვა დასაბამი ელემენტები: შუ (ჰაერი, სიცარიელე), ტეფნუტი (სინოტივე), აგრეთვე სხვა ფორმები, რომელთა სახითაც თვითონ ხალხს გამოეცხადა: ხეპრე, გველი, პირველი გორაკი, უფრო ხშირად კი ეს დიდი საწყისი პრინციპი ადამიანის სახით ცხადდებოდა. იგ. მზის ღმერთი რა. 

## ლიტერატურა 
* აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983

კატეგორია:ეგვიპტური ღვთაებები
კატეგორია:ეგვიპტური მითოლოგია
კატეგორია:ღმერთები ანბანის მიხედვით
მალმე

**მალმე** () —  შვედეთის სიდიდით მესამე ქალაქი, განლაგებულია ქვეყნის ყველაზე სამხრეთით მდებარე პროვინცია სკონეში. მდებარეობს ერესუნის სრუტის მარჯვენა ნაპირზე. მოქმედებს ნავსადგური და აეროპორტ, არის სარკინიგზო კვანძი. სანაოსნო, სარკინიგზო და საავტომობილო გზებით უკავშირდება კოპენჰაგენს. არის დასავლეთ სკონეს ფინანსური ცენტრი. 

მალმე არის მალმეს მუნიციპალიტეტის ცენტრი. მოსახლეობა შეადგენს 300 515 კაცს, რომელთაგან 30% წარმოშობით უცხოელია. მალმეს შემადგენლობაში შედის ასევე ბურლევის მუნიციპალიტეტი, რომლის მოსახლეობაც შეადგენს 280,415 კაცს 2014 წელს მოსახლეობა შეადგენს 314 307 ადამიანს. რეგიონი მოიცავს 2535.76კმ²-ს.

პირველად იხსენიება XII საუკუნეში. მალმე იყო სკანდინავიაში ერთ-ერთი პირველი ინდუსტრიული ქალაქი, რომელმაც მალმეს უნივერსიტეტის გახსნის შემდეგ განიცადა ტრანსფორმაცია და შვედეთის საგანმანათლებლო ცენტრი გახდა. ორესუნის ხიდის აშენების შემდეგ მალმე არქიტექტურულად მნიშვნელოვნად განვითარდა. 2007 წელს ყველაზე მწვანე ქალაქებს შორის ჟურნალმა „გრისტმა“ მალმე N4 ადგილზე გაიყვანა.

## დემოგრაფია
1971 წელს მალმეს მოსახლეობა შეადგენდა 265,000 ადამიანს, თუმცა 1985 წელს მაცხოვრებლების რაოდენობა 229,000 კაცამდე შემცირდა. მომავალ წლებში მოსახლეობის რაოდენობა იზრდებოდა და ძველ მაჩვენებელს მიაღწია 2003 წლის 1 იანვარს.

მალმуს მოსახლეობის 30% - 87,554 ადამიანი არიან დაბადებული შვედეთის გარეთ

უდიდეს ეთნიკურ ჯგუფებს წარმოადგენენ:

#  ყოფილი იუგოსლავია (14,450)
#  ერაყი (10,000)
#  დანია (9,200)
#  პოლონეთი (6,900)
#  ლიბანი (3,900)
#  ირანი (3,600)
#  პალესტინა (2,500)
#  თურქეთი (2,300)
#  ავღანეთი (2,100)
#  რუმინეთი (2.050)

2005 წლის მიხედვით მალმეს ჰქონდა უცხოელების სიდიდით შვედეთის მასშტაბით მესამე მაჩვენებელი. 2007 წელს მალმეში ცხოვრობდა 171 ეროვნების წარმომადგენელი.

## ისტორიული ძეგლები
ქალაქი მოიცავს ბევრ ისტორიულ შენობას და პარკს. ძველ განაშენიანებაში ჭარბობს ერთსართულიანი სახლები. მალმეში არის გოტიკური სანქტ-პეტრიჩიურკის ტაძარი (1314), მალმეჰუსი (XV-XVI სს), რატუშა (1546), კრემატორიუმი (1943), ქალაქის თეატრი (1944), სტადიონი (1958), საცურაო აუზი (1959).

## რესურსები ინტერნეტში
* ქალაქ მალმეს საბჭო  - (*ინგლისური*)
* Malmö - მუნიციპალიტეტის ოფიციალური საიტი (*შვედური*)
* Malmotown.com  - მალმეს იზიტორების ოფიციალური საიტი
* Mitt Malmö  - მალმეს გიდი და ადგილობრივი სიახლეები. (*შვედური*)
* Malmöfestivalen  (*ინგლისური*)
*მალმეს სურათები

## სქოლიო
კატეგორია:მალმე
საქართველოს სოფლის მეურნეობა (ჟურნალი)

**„საქართველოს სოფლის მეურნეობა“** — ქართული ყოველთვიური სამეცნიერო-პოპულარული ჟურნალი, საქართველოს სსრ სასოფლო-სამეურნეო წარმოების სახელმწიფო კომიტეტის ორგანო. დაარსდა 1921 წელს თბილისში. ჟურნალი გამოდიოდა სახელწოდებებით „მიწის მუშა“, „ახალი სოფელი“, „სოფლის მეურნეობა“ და სხვა. 1967 წლის იანვრიდან გამოდიოდა „საქართველოს სოფლის მეურნეობის“ სახელწოდებით. ჟურნალი ამუშავდება სოფლის მეურნეობის პრობლემურ საკითხებს. მისი ავტორები იყვნენ სოფლის მეურნეობის დარგში მომუშავე მეცნიერ მუშაკები, სოფლის მეურნეობის ნოვატორები და ორგანიზატორები, აგრეთვე სოფლის მეურნეობის მომიჯნავე დარგების სპეციალისტები. სხვადასხვა დროს ჟურნალის რედაქტორები იყვნენ ბ. იაკობაშვილი, გ. ბადრიშვილი, ე. მახარაძე და სხვები. 1966 წელს ჟურნალის რედაქტორად დაინიშნა გ. ჩაგელიშვილი. ტირაჟი იყო — 19 ათასი.
## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
ასები

1817]]

**ასები**, **აზები** ( ან ) — ღმერთების უძლიერესი მოდგმა, ჩრდილოეთის (გერმანულ) მითოლოგიაში. განაგებენ ასგარდის სასახლეს, ემორჩილებიან მხოლოდ ოდინს. სულ თორმეტნი არიან: ოდინი, თორი, ბალდრი, ჰოედრი, ტირი (თორი), ჰერმოდრი, ბრაგი, ჰაიმდალი, ვიდჰარი, ვალი, ულრი, და ფორსეტი; თორმეტი აზინიც — ქალღმერთია: ფრიგი, ფრეია, იდუნი, ზაგა... აზები და აზინები, ციური მსაჯულები, ებრძვიან ვანებს და ბუმბერაზებს. შემდეგ ვანებს ურიგდებიან, რაც ღმერთების ორი მოდგმის შერწყმაზე მეტყველებს. მოკლეს არსთა მამა, ბუმბერაზი  იმირი, დააქუცმაცეს და სხეულის ნაწილებისაგან შექმნეს ახალი სამყარო. იღუპებიან საზარელ მსოფლიო ხანძარში, და ესაა რაგნაროკი, ღმერთების დაისი. შემდეგ ფერფლიდან ისევ აღდგებიან განახლებულ გაძლიერებულნი, უფრო სრულყოფილნი. მსგავსი მოვლენა ცნობილია ეგვიპტურ, ბერძნულ და სხვა წარმართულ მითებში. თავისებურად აისახა ქრისტიანულ რელიგიაშიც.

## ლიტერატურა 
* გელოვანი ა. მითოლოგიური ლექსიკონი, გამომცემლობა საბჭოთა საქართველო, თბილისი, 1983
*უფროსი ედა, თარგმანი და კომენტარი გ. კალანდაძის, თბილისი, 1971
ვამპირის დღიურები

**ვამპირის დღიურები** () — მწერალ ლიზა ჯეინ სმითის რომანების სერია. ითავსებს ფენტეზის, მისტიკის, საშინელებათა და სამეცნიერო ფანტასტიკის ჟანრებს. ეს არის ამბავი გოგონა ელენაზე, რომელიც ერთდროულად ორ ძმა-ვამპირს უყვარს.

რომანების მიხედვით გადაღებულია სატელევიზიო სერიალიც.

## სქოლიო 
კატეგორია:ვამპირის დღიურები
კატეგორია:რომანების სერიები
ნისანი (მდინარე)

**ნისანი** (შვედ. Nissan) — მდინარე შვედეთში, ჩაედინება კატეგატის სრუტეში ქალაქ ჰალმსტადთან. თავიდან ჩრდილო-დასავლეთით მიედინება, შემდეგ მიმართულებას იცვლის და სამხრეთ-დასავლეთისკენ იღებს გეზს. წინათ მდინარის გაყოლებაზე სავაჭრო გზაც გადიოდა. ნისანის წყლებში ბინადრობს ორაგული და კალმახი.

## იხილეთ აგრეთვე
* შვედეთის მდინარეების სია

## რესურსები ინტერნეტში
*  შვედეთის მდინარეები სიგრძის მიხედვით

კატეგორია:შვედეთის მდინარეები
პალ შმიტი

**პალ შმიტი** (; დ. 13 მაისი, 1942) — უნგრელი პოლიტიკოსი და მოფარიკავე. უნგრეთის პრეზიდენტი 2010 წლის 6 აგვისტოდან 2012 წლის 2 აპრილამდე. 2010 წლის მაის-აგვისტოში ეკავა უნგრეთის პარლამენტის სპიკერის თანამდებობა. 2009-2010 წლებში. ევროპარლამენტის თავმჯდომარის მოადგილე. 1989 წლიდან უნგრეთის ოლიმპიური კომიტეტის თავჯდომარეა.

2010 წლის 29 ივნისს პარლამენტმა აირჩია ქვეყნის პრეზიდენტად 263 ხმით 56-ის წინააღმდეგ. თანამდებობა ოფიციალურად დაიკავა 6 აგვისტოს.

თანამდებობიდან გადადგა 2012 წლის 2 აპრილს, მას შემდეგ, რაც რამდენიმე დღის წინ უნგრულმა პრესამ პრეზიდენტი მის მიერ დაწერილი სადოქტორო დისერტაციის დიდი ნაწილის პლაგიატში დაადანაშაულა.

## რესურსები ინტერნეტში
* პალ შმიტი ევროპარლამენტის საიტზე 
* Профиль кандидата на должность нового главы МОК на сайте BBC (2001)

## სქოლიო
კატეგორია:დაბადებული 13 მაისი
კატეგორია:დაბადებული 1942
კატეგორია:უნგრეთის პრეზიდენტები
კატეგორია:უნგრელი მოფარიკავეები
კატეგორია:ცოცხალი ადამიანები
კატეგორია:ბუდაპეშტში დაბადებულები
ტურნეელვენი

მინი|300პქ|ტურნეელვენის მდებარეობა
**ტურნეელვენი** (შვედ. Torne älv) ან **ტორნიონიოკი** (ფინ. Tornionjoki) — მდინარე ჩრდილოეთ შვედეთსა და ფინეთში. ვხვდებით დასახელების სხვადასხვა ვარიანტს : *ტურნეელვი*, *ტორნიელვი* (შვედ.) *ტორნიოიოკი*, *ტორნიო-იოკი* (ფინ.). 

მდინარის სიგრძე 565 კმ-ია, აუზი კი — 40,2 ათ. კმ². ტურნეელვენი სათავეს ტბა ტურნეტრესკიდან იღებს სკანდინავიის მთებში შვედეთ-ნორვეგიის საზღვარზე და სამხრეთ-აღმოსავლეთით მიედინება ლაპლანდიის პლატოზე ბოტნიის ყურემდე. ზემო დინებაში ჩანჩქერები, ჩქერალები და მრავალრიცხოვანი ტბებია. იყინება ნოემბრიდან მაისამდე. 

მდინარის ქვემო დინებაში შვედეთ-ნორვეგიის საზღვარია გავლებული. 

ტურნეელვენზე სამდინარო ტურიზმია განვითარებული. შესართავთან საზღვაო პორტები ტორნიო (ფინეთი) და ჰაპანანდაა (შვედეთი).

## იხილეთ აგრეთვე 
* შვედეთის მდინარეების სია

## სქოლიო 
კატეგორია:შვედეთის მდინარეები
კატეგორია:ფინეთის მდინარეები
კატეგორია:ნორვეგიის მდინარეები
კატეგორია:სასაზღვრო მდინარეები
ეტრანი

**ეტრანი** (შვედ. Ätran) — მდინარე შვედეთში, რომლის სიგრძე  240 კილომეტრს შეადგენს. მდინარე კატეგატის სრუტეში ჩაედინება დაბა ფალკენბერგთან ახლოს. 
მდინარეს 1000 წლის წინ გაყვანილი გზა მიუყვება. შუა საუკუნეებში ეტრანის ნაპირებზე არაერთი ძლიერი შეტაკება მომხდარა.

## იხილეთ აგრეთვე
* შვედეთის მდინარეების სია

## ლიტერატურა
*  *Ätrans vattenvård*, Ätrans vattenvårdskommitté.
*  *Från källa till hav - källfördelning av näringstillförsel i Ätrans vattensystem [...]*, Peter Nolbant, Ätrans Vattenvårdsförbund, 1998.
*  Données sur la longueur des fleuves de Suède

კატეგორია:შვედეთის მდინარეები
იუნგანი (მდინარე)

მინი|300პქ|იუნგანის მდებარეობა
**იუნგანი** (შვედ. Ljungan) — მდინარე შვედეთში. სიგრძე  322 კმ, აუზის ფართობი  —  12 851 კმ².
  
სათავეს სილანის მთებში იღებს, ნორვეგიის საზღვართან ახლოს, და ემტლანდისა და ვესტერნორლანდის ლენებში გადის. წელიწადში 6-7 თვე ყინულითაა დაფარული. ჩადის ბოტნიის ყურეში. 

მდინარეზე რამდენიმე ჰიდროელექტროსადგურია. მდინარე იუნგანმა ბოლო წლებში მედიის ყურადღება მიიპყრო, რადგან 1990-იან წლებში მის აუზში ე.წ. იუნგანის ვირუსი აღმოაჩინეს.

## იხილეთ აგრეთვე
* შვედეთის მდინარეების სია

## წყარო 
1.^ a b c "Ljungan" (in Swedish). Nationalencyklopedin. http://www.ne.se/ljungan. განახლებულია 14 ივლისი 2010.  (ავტორიზაციას მოითხოვს)

2.^ "Län och huvudavrinningsområden i Sverige" (in Swedish). SMHI. http://www.smhi.se/sgn0102/n0205/lan_haro_huvud.pdf . განახლებულია 14 ივლისი 2010. 

3.^ Hellquist, Elof (1922). Svensk etymologisk ordbok. სტოკჰოლმი: Gleerups förlag. ფ. 416

კატეგორია:შვედეთის მდინარეები
სკანდინავიის მთები

მინი|სკანდინავიის მთები
**სკანდინავიის მთები** () — მთათა სისტემა სკანდინავიის ნახევარკუნძულზე. გადაჭიმულია დაახლოებით 1700 კმ-ზე, სიგანით კი 600 კმ-ს აღწევს. დასავლეთის ფერდობები უშუალოდ ჩრდილოეთის ზღვისკენ მიექანება და დაკბილულ ნაპირებს, ცნობილ ნორვეგიულ ფიორდებს ქმნის. აღმოსავლეთი ფერდობები კი ნარნარად ეშვება და შვედეთის ვრცელ დაბლობებში იკარგება.

სკანდინავიის მთები შედარებით საშუალო სიმაღლისაა. უმაღლესი წერტილია მთა გალჰეპიგენი (2469 მ), ნორვეგიის სამხრეთ ნაწილში. ყველაზე მაღალი წერტილი შვედეთის ტერიტორიაზე კი — მთა კებნეკაისე (2097.5 მ). რელიეფი უძველესი მყინვარების მიერ არის გადალიპული. სკანდინავიის მთების დღევანდელი მყინვარები ევროპის კონტინენტზე უდიდესია.

ზღვის ნოტიო ჰავა და დანაწევრებული ზედაპირი დიდი რაოდენობით მდინარეების, რომელთა უმეტესობა ძალიან ჩქარია და ზამთარშიც კი არ იყინება, და ტბების არსებობას განაპირობებს.

მთების ფერდობები ტაიგის ტყით, ბუჩქნარებით, მთის ტუნდრებით და მდელოებითაა დაფარული. აქვეა რკინის, სპილენძის, ტიტანისა და პირიტების საბადოები. სკანდინავიის მთები დაახლოებით 480 მლნ წლის წინათ ჩამოყალიბდა. მთაგრეხილმა განიცადა კალედონიური დანაოჭება. სკანდინავიის მთების ჩამოყალიბება დაახლოებით ორდოვიციულის დასასრულსა და სილურულის შუა ხანებში ხდებოდა. ოკეანე იაპეტუსმა, რომელიც აღმოცენდა ადრეულ კამბრიულში და ჩრდილოეთ ამერიკასა (ლავრენტიას) და ევროპას (ბალტიკას) ყოფდა, გაფართოება დაიწყო, რითიც ლავრენტიას ბალტიკისკენ უბიძგა და ორდოვიკის დასაწყისში 2000 კმ მიაღწია სიგანეში, შემდეგ კი კვლავ შევიწროვდა, რადგან ლავრენტია, გრენლანდია და ბალტიკა ერთმანეთს მიუახლოვდნენ.

საბოლოო ჯამში 440 მლნ წლის წინ ბალტიკა გრენლანდიას მიაწვა, ეს უკანასკნელი კი — ლავრენტიას. იმ ხანებში ქვიშის, კენჭისა და ვულკანური კუნძულოვანი რკალების ნარჩენები კოლოსალური ძალით იყწებენ შეკუმშვას, რამაც სკანდინავიის მთების პირველი მწვერვალების აღმართვას შეუწყო ხელი.

დიდი მთაგრეხილის გაჩენა ბალტიკისა და კანადა-გრენლანდიის შეჯახების ადგილზე ორდოვიკ-სილურის მიჯნაზე დაიწყო. ამ ყოველივეს თან ახლდა ნალექების დიდი რაოდენობით მოხსნა, რაც კონტინენტურ ფერდობებზე და შეჯახების კიდეებზე წარმოიქმნა. გეოლოგიის ისტორიაში ეს მოვლენები კალედონიური დანაოჭების სახელით შევიდა. ორი კონტინენტური ბლოკის დაჯახებას ადგილი ჰქონდა სკანდინავია-ბრიტანეთის ერთი მხრივ და მეორე მხრივ გრენლანდია-ნიუფაუნდლენდის ზოლში. ძველი ვულკანური რკალების რელიქტები ბალტიკის ნაპირებს მიაწვნენ. უზარმაზარი მთაგრეხილი ამოიზარდა სკანდინავია-გრენლანდია-ნიუფაუნდლენდის ხაზზე. იმ მთების სიმაღლე ჰიმალაისას უტოლდებოდა.

## ლიტერატურა 
* "Galdhøpiggen" Nationalencyklopedin. http://www.ne.se/galdhöpiggen. განახლდა 18 ივლისს, 2010 (შვედურ ენაზე).
* Lindström, Maurits. "fjällkedjan" Nationalencyklopedin. http://www.ne.se/fjällkedjan. განახლდა 18 ივლისს, 2010 (შვედურ ენაზე).

კატეგორია:ნორვეგიის ქედები
კატეგორია:ფინეთის ქედები
კატეგორია:შვედეთის ქედები
კატეგორია:სკანდინავია
Beyond the Shrouded Horizon

***Beyond the Shrouded Horizon*** — ინგლისელი გიტარისტ სტივ ჰეკეტის 2011 წლის სტუდიური ალბომი.  გამოვიდა ლეიბლებზე Wolfwork/InsideOut Music/Century Media/WHD Entertainment (იაპონია). ალბომის პროდიუსერია როჯერ კინგი.

ალბომის ჩაწერაში მოწვეული მუსიკოსების სახით მონაწილეობდნენ ჯგუფ Yes-ის მუსიკოსები კრის სკუაირი და სტივ ჰაუ.

## სიმღერების სია
#Loch Lomond (სტივ ჰეკეტი/როჯერ კინგი/ჯო ჰეკეტი) – 6:50
#The Phoenix Flown (სტივ ჰეკეტი/კინგი/ჯო ჰეკეტი) – 2:08
#Wanderlust (სტივ ჰეკეტი/კინგი/ჯო ჰეკეტი) – 0:44
#Til These Eyes (სტივ ჰეკეტი/კინგი/ჯო ჰეკეტი) – 2:41
#Prairie Angel (სტივ ჰეკეტი/კინგი/ჯო ჰეკეტი/სტივ ჰაუ/ჯონათან მუვერი) – 2:59
#A Place Called Freedom (სტივ ჰეკეტი/კინგი/ჯო ჰეკეტი) – 5:57
#Between the Sunset and the Coconut Palms (სტივ ჰეკეტი/კინგი/ჯო ჰეკეტი) – 3:18
#Waking to Life (სტივ ჰეკეტი/კინგი/ჯო ჰეკეტი) – 4:50
#Two Faces of Cairo (სტივ ჰეკეტი/კინგი/ჯო ჰეკეტი) – 5:13
#Looking for Fantasy (სტივ ჰეკეტი/კინგი/ჯო ჰეკეტი) – 4:33
#Summer's Breath (სტივ ჰეკეტი/კინგი/ჯო ჰეკეტი) – 1:12
#Catwalk (სტივ ჰეკეტი/კინგი/ჯო ჰეკეტი) – 5:44
#Turn This Island Earth (სტივ ჰეკეტი/კინგი/ჯო ჰეკეტი/ჰაუ/მუვერი) – 11:51

## სპეციალური გამოცემის დამატებითი დისკი
#Four Winds: North (სტივ ჰეკეტი/კინგი) – 1:35
#Four Winds: South (სტივ ჰეკეტი/კინგი) – 2:06
#Four Winds: East (სტივ ჰეკეტი/ფენერი) – 3:34
#Four Winds: West (სტივ ჰეკეტი/კინგი) – 3:04
#Pieds En L'Air (პიტერ უორლოკი) – 2:26
#She Said Maybe (სტივ ჰეკეტი/კინგი) – 4:21
#Enter the Night (სტივ ჰეკეტი/კინგი/ჯო ჰეკეტი) – 4:00
#Eruption: Tommy (თიის ვან ლეერი) – 3:37
#Reconditioned Nightmare (სტივ ჰეკეტი) – 4:06

## პერსონალი 
*დიკ დრაივერი - კონტრაბასი (5)
*ბენედიქტ ფენერი - კლავიშებიანი საკრავები, პროგრამირება (3)
*სტივ ჰეკეტი - გიტარები, ვოკალი (1-4, 6-9)
*როჯერ კინგი - კლავიშებიანი საკრავები, პროგრამირება (1, 2, 6-9)
*ამანდა ლემანი - ვოკალი (7)
*გერი ო'ტული - დასარტყმელი საკრავები, ვოკალი (7)
*საიმონ ფილიპსი - დასარტყმელი საკრავები (1)
*კრის სკუაირი - ბას-გიტარა (1, 7)
*რიჩარდ სტიუარტი - ჩელო (5)
*კრისტინ ტაუნსენდი - ვიოლინო, ალტი (5)

## რესურსები ინტერნეტში 
*ჰეკეტის ოფიციალური საიტი
*ინფორმაცია საიტზე Discogs

## სქოლიო 
კატეგორია:სტივ ჰეკეტის ალბომები
კატეგორია:2011 წლის ალბომები
იოანე VIII (ბიზანტია)

**იოანე VIII პალეოლოგოსი** (; 18 დეკემბერი, 1392 — 31 ოქტომბერი, 1448, კონსტანტინოპოლი) — ბიზანტიის იმპერატორი 1425-1448 წლებში.

იოანე იყო მანუელ II-ისა და ელენა დრაგაშის უფროსი შვილი. 1421 წლიდან მამამისის თანამმართველია, ავტოკრატის ტიტულით. იოანემ თავისი მმართველობის დროს 1428-1432 წწ. ბიზანტიის იმპერიას დაუქვემდებარა თითქმის მთელი მორეა. მხოლოდ 4 ქალაქი არგოსი, ნავპლიუსი, კორონი და მეტონი დარჩა ვენეციელთა ხელში. თუმცა მისთვის დიდებისა და პატივის მომტანი აღმოჩნდა ის ფაქტი, რომ ძალისხმევას არ იშურებდა, რათა გაეერთიანებინა დასავლეთისა და აღმოსავლეთის ეკლესიები. მან კარგად იცოდა, რომ კათოლიკეებთან უნიის გარეშე ბიზანტიის იმპერია ვერ მიიღებდა დახმარებას დასავლეთისაგან ოსმალების წინააღმდეგ საბრძოლველად. 

1437 წელს, პატრიარქ იოსებ II-სთან და მართლმადიდებელ არქიეპისკოპოსების დასთან ერთად გაემგზავრა იტალიაში, სადაც დაჰყო ორ წელიწადზე მეტი, ჯერ ფერარაში, ხოლო შემდეგ დაესწრო მსოფლიო საეკლესიო კრებას ფლორენციაში. ფერარა-ფლორენციის საეკლესიო კრებაზე ორივე მხარე არაერთხელ შევიდა ჩიხში და მზად იყვნენ დასაშლელად, მაგრამ იმპერატორმა აუკრძალა მართლმადიდებებლ ეპისკოპოსებს დაეტოვებინათ ეკლესია კომპრომისის მიღწევამდე. საბოლოოდ მართლმადიდებელი დელეგატები იძულებულნი გახდნენ დათმობაზე წასულიყვნენ კათოლიკეებთან თითქმის ყველა პრინციპულ საკითხზე. 

1439 წლის 5 ივლიის ხელი მოაწერეს უნიას, რომელიც მიუხედავად მისი არასრულყოფილი ხასიათისა, კათოლიკეების უდიდესი გამარჯვება იყო. აღნიშნული უნია არ სცნო რამდენიმე მართლმადიდებელმა ეკლესიამ. თავად იმპერიაში უნიამ წარმოშვა განხეთქილება და შფოთი. 

იმპერატორი იოანე VIII გარდაიცვალა 1448 წლის 31 ოქტომბერს, კონსტანტინოპოლში. 

## ოჯახი
* პირველ ცოლად ჰყავდა ანა მოსკოველი (1393 – 1417) — მოსკოვის დიდი მთავრის ვასილი I-ის ასული.
* მეორე ცოლად ჰყავდა სოფია მონფერატელი (გ. 1431 წ.)
* მესამე ცოლად ჰყავდა მარია ტრაპიზონელი (გ. 1439 წ.)

მიუხედავად სამი ქორწინებისა, იოანე VIII უშვილოდ გარდაიცვალა, სამეფო ტახტი გადავიდა მისი ძმის, ბიზანტიის უკანასკნელი იმპერატორის, კონსტანტინე XI დრაგაშის ხელში.

## იხილეთ აგრეთვე
* იოსებ II (კონსტანტინოპოლის პატრიარქი)

## რესურსები ინტერნეტში
* *Дашков С. Б., «Императоры Византии» М. 1997*
* *Рыжов К. В., «Все монархи мира. Древняя Греция. Древний Рим. Византия» М. 2001*
* *Большая Российская энциклопедия: В 30 т./ Председатель Науч.-ред. совета Ю. С. Осипов. Отв. ред. С. Л. Кравец. Т.11. Излучение плазмы — Исламский фронт спасения. — М.:Большая Российская энциклопедия,2008. — С.510.* — ISBN 978-5-85270-342-2 (Т.11)

კატეგორია:დაბადებული 1392
კატეგორია:გარდაცვლილი 1448
კატეგორია:პალეოლოგოსები
კატეგორია:XV საუკუნის ბიზანტიის იმპერატორები
კატეგორია:სტამბოლში დაბადებულები
T.G.I.F.

**T.G.I.F** — ასოითი აბრევიატურა, რაც აღნიშნავს ფრაზას: „Thank God It's Friday“ (მადლობა ღმერთს პარასკევია). ეს ფრაზა წარმოიშვა მეოცე საუკუნის 60-იან წლებში, როდესაც 1965 წელს დაარსდა რესტორანი „T.G.I. Friday's“. იგი ძირითადად პოპულარობით სარგებლობდა 70-იან წლებში, 1978 წელს შეიქმნა ამავე სახელწოდების ფილმიც. T.G.I.F აგრეთვე სხვა აკრონიმით გამოიყენება: „Toes Go In First“ რაც ზუსტად ასე ითარგმნება: „ფეხის თითები შემოდიან პირველები“.

## რესურსები ინტერნეტში
* Dictionary.com

კატეგორია:აკრონიმები
ელენა დრაგაში

მინი|200პქ|ელენა დრაგაშის ფრესკა
**ელენა დრაგაში** (, , მონაზვნობაში — **იპომონია** ; დ. დაახლ. 1372 — გ. 13 მარტი, 1450) — ბიზანტიის იმპერატორ მანუელ II-ის მეუღლე. იმპერატორ იოანე VIII-ისა და კონსტანტინე XI-ის დედა. მართლმადიდებელი წმინდანი. 

ელენა სერბი თავადისა და მემამულის კონსტანტინე დრაგაშის ასულია. 1392 წლის 10 თებერვალს გახდა მანუელ II-ის მეუღლე. 1425 წელს მეუღლის გარდაცვალების შემდეგ მონაზვნად აღიკვეცა. გარდაიცვალა 1450 წელს. 

## რესურსები ინტერნეტში
*Her listing in "Medieval lands" by Charles Cawley.
*Information about St Hypomone from the Church of Sparta
*http://www.impantokratoros.gr/agiaypomoni.el.aspx  
*http://www.globalusers.com/monastir_eng.htm 

კატეგორია:XV საუკუნის ქრისტიანი წმინდანები
კატეგორია:ბიზანტიის დედოფლები
კატეგორია:დაბადებული   1372
კატეგორია:გარდაცვლილი 13 მარტი
კატეგორია:გარდაცვლილი 1450
იკეა

მინი|250პქ|ოფიციალური ლოგო
thumb|იკეა

**იკეა** (**IKEA**) — მულტინაციონალური კონცერნი, რომლის ბიზნესის სამოღვაწეო პროფილია სახლის მოსაწყობად საჭირო ხელითასაწყობი ავეჯის, საბინაო აქსესუარების დამზადება-გაყიდვა. გარდა ამისა, ევროპის ზოგ ქვეყანაში, უკვე აწყობილი სახით, ე.წ. მზასახლებსაც კი ჰყიდიან.

კონცერნის სავაჭრო კონცეფცია უმთავრესად გათვლილია მასობრივ მომხმარებელზე, რის გამოც იკეასეული პროდუქციის ჯერ კიდევ შეფუთვაში გათვალისწინებულია გამოუცდელი მასობრივი მყიდველი, რომელმაც საქონლის სახლში მიტანისთანავე თვითონ უნდა შესძლოს  მისთვის საჭირო ავეჯის, ნივთის აწყობას. შესაბამისი ინსტრუქციებიც თანმიმდევრულობის მიხედვითაა აგებული და ნუმერირებული. უპირატესობა იდეოგრაფიულ ენას ენიჭება.

საწარმო 1943 წელს დააფუძნა ინგვარ კამპრადმა (Ingvar Kamprad) შვედეთში, ხოლო დღესდღეობით კი ნიდერლანდებშია რეგისტრირებული და ეკუთვნის ფონდს  სახელწოდებით INGKA Foundation.

## რესურსები ინტერნეტში 
* 

კატეგორია:1943 წელს დაარსებული კომპანიები
ალჟირის პროვინცია

200პქ|მინი|მარჯვნივ|ალჟირის მდებარეობა ალჟირში
**ალჟირი** (არაბ. ولاية الجزائر *ვილაიეთი* Al Ǧazāʾir) — პროვინცია (*ვილაიეთი*) ალჟირში. მისი დედაქალაქია ალჟირი. პროვინციის ფართობია 273  კმ². 2008 წლის მონაცემებით, პროვინციაში ცხოვრობს 2,947,461 ადამიანი.

პროვინცია იყოფა 13 რაიონად. პროვინცია მოიცავს 57 კომუნას (ან *მუნიციპალიტეტს*).

## იხილეთ აგრეთვე
* ალჟირის პროვინციები

## რესურსები ინტერნეტში
* http://www.statoids.com/udz.html

## სქოლიო
კატეგორია:ალჟირის პროვინციები
ბეჯაიის პროვინცია

200პქ|მინი|მარჯვნივ|ბეჯაიას მდებარეობა ალჟირში
**ბეჯაია** (არაბ. ولاية بجاية ქაბილ Vgaiet) — პროვინცია (*ვილაიეთი*) ალჟირში. მისი დედაქალაქია ბეჯაია. პროვინციის ფართობია 3,268 კმ². 2008 წლის მონაცემებით, პროვინციაში ცხოვრობს 915,835 ადამიანი.

პროვინციაში მდებარეობს გურაიას ეროვნული პარკი. ამ პარკში ბინადრობენ გადაშენების საფრთხის წინაშე მდგარი პრიმატები და მაგოტები.

პროვინცია იყოფა 19 რაიონად და 52 კომუნად (ან *მუნიციპალიტეტად*).

## იხილეთ აგრეთვე
* ალჟირის პროვინციები

## რესურსები ინტერნეტში
* (Amazigh, Kabyle, French, Arabic) The first website of Bgayet Béjaïa Bougie and his region 
* (Arabic) ბეჯაიას პროვინციის ოფიციალური საიტი 

კატეგორია:ალჟირის პროვინციები
შვედეთის ქალაქების სია

## ქალაქის დასახლებები მოსახლეობის მიხედვით
შვედეთი  დაყოფილია 21 პროვინციად (შვედ.*län*), რომლებიც იყოფა 290  თემად (შვედ. *kommun*). თავის მხრივ ისინი რამდენიმე სოფლისგან შედგება. ქვემოთ მოყვანილ  ცხრილში  ჩამოთვლილია ქალაქები, სადაც 20 000-ზე მეტ  მოსახლეა. აღწერა ჩატარებულია შვედეთის სტატისტის ცენტრალური ოფისის მიერ  1990, 1995, 2000, 2005 და 2010 წლებში (ყოველთვის 31 დეკემბერს). აგრეთვე მითითებულია პროვინცია, რომელსაც აღნიშნული ქალაქი მიეკუთვნება. 
 
(შ. = შეფასება)

## სქოლიო
*
კატეგორია:ქალაქების სია ქვეყნების მიხედვით
დავით კვაჭაძე

მინი|250პქ|დავით კვაჭაძე
**დავით ალექსანდრეს ძე კვაჭაძე** (დ.20 სექტემბერი, 1928,  სოფ. დიდი ჯიხაიში,  სამტრედიის რაიონი — გ. 2 ივნისი, 1983) — ქართველი ფარმაკოლოგი. პედაგოგი, თბილისის სახელმწიფო სამედიცინო ინსტიტუტის (ამჟამად უნივერსიტეტი) ფარმაკოლოგიის კათედრის გამგე (1980 – 1983).
## ბიოგრაფია
დავით კვაჭაძემ 1945 წელს დაამთავრა თბილისის რკინიგზის პირველი საშუალო სკოლა, 1951 წელს ამთავრებს თსსი–ს სამკურნალო ფაკულტეტს და სწავლას აგრძელებს სამედიცინო  ინსტიტუტის ფარმაკოლოგიის კათედრის ასპირანტურაში. 1954 წელს მუშაობა დაიწყო ფარმაკოლოგიის კათედრის ასისტენტად, 1955 – 1958 წლებში იყო სამედიცინო სამსახურის ოფიცრების კვალიფიკაციის ასამაღლებელი კურსების პედაგოგი, 1957–1958 წლებში თსსი–ის ტოქსიკოლოგიის კურსის ხელმძღვანელია. 1958 წლიდან დ. კვაჭაძე მუშაობს ექსპერიმენტული და კლინიკური ნევროლოგიის ინსტიტუტის უფროს მეცნიერ თანამშრომლად. 1968 წლიდან არჩეულია თსსი–ის ფარმაკოლოგიის კათედრის  (2009 წლიდან, თბილისის სახელმწიფო სამედიცინო უნივერსიტეტის სამედიცინო ფარმაკოლოგიის დეპარტამენტი) დოცენტად, 1980  წლიდან გარდაცვალებამდე იყო ამავე კათედრის გამგე.

ასპირანტურაში სწავლის პერიოდში, დ. კვაჭაძემ შეასრულა და 1954 წელს დაიცვა დისერტაცია მედიცინის მეცნიერებათა კანდიდატის სამეცნიერო ხარისხის მოსაპოვებლად, რომლის შინაარსიც ეხებოდა ზოგიერთი ანტიშოკური სითხის თერაპიულ მოქმედებას ექსპერიმენტში მიღებული შოკის დროს. დ.კვაჭაძე იყო 50–ზე მეტი სამეცნიერო ნაშრომის ავტორი. თავის ნაშრომებში დააზუსტა ფარმაკოლოგიური საშუალებების მოქმედების თავისებურებები სისხლის მიმოქცევის რეგულაციის ცენტრალურ და პერიფერიულ სტრუქტურებზე. ასაკის გათვალისწინებით, ექსპერიმენტში, განსაზღვრა სხვადასხვა ანტიარითმიული საშუალებების მოქმედების მექანიზმი. პირველმა მეცნიერთა შორის მიაგნო, სხვადასხვა ასაკის ცხოველებში საგულე გლუკოზიდებით ინდუცირებული არითმიების მიმდინარეობის თავისებურებებსა და განსაზღვრა მათი მკურნალობის ეფექტიანი გზები და სხვა.

მნიშვნელოვანია მისი სამეცნიერო გამოგონება – „ნათხემისმიერი გულის არითმიების მოდელირების მეთოდი", რისთვისაც 1979 წელს მიენიჭა საკავშირო მნიშვნელობის საავტორო მოწმობა გამოგონებისათვის. იყო საქართველოს ფარმაკოლოგთა სამეცნიერო საზოგადოების თავმჯდომარე. დაჯილდოებული იყო ჯანმრთელობის დაცვის ფრიადოსნის ნიშნით.

დ.კვაჭაძე გარდაიცვალა 1983 წელს.

## ლიტერატურა
*ტრადიციებით მომავლისკენ,თსსუ საიუბილეო მასალების კრებული,თბილისი, 2010 წ. 
**აკად.გივი თურმანაული*, სამედიცინო ფარმაკოლოგიის კათედრის არსებობის 90 წლის ისტორია,თბ., 2010 

კატეგორია:დაბადებული  20 სექტემბერი
კატეგორია:დაბადებული 1928
კატეგორია:გარდაცვლილი 2 ივნისი
კატეგორია:გარდაცვლილი 1983
კატეგორია:ქართველი პედაგოგები
კატეგორია:ქართველი ფარმაკოლოგები
კატეგორია:სამტრედიის მუნიციპალიტეტში დაბადებულები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
დ
Volvo

**ვოლვო** — შვედური ავტომწარმოებელი კომპანია. კომპანია უშვებს კომერციულ და სატვირთო ავტომობილებს, ავტობუსებს, ძრავებსა და სამშენებლო აღჭურვილობას. ადრე ვოლვო აწარმოებდა მსუბუქ ავტომობილებსაც, მაგრამ 1999 წელს კომპანიამ მსუბუქი ავტომობილების დეპარტამენტი ავტოკონცერნ ფორდს მიჰყიდა.

## რესურსები ინტერნეტში
*

## სქოლიო
კატეგორია:ავტომწარმოებელი კომპანიები
კატეგორია:შვედეთის კომპანიები
კატეგორია:სატვირთო მანქანების მწარმოებლები
პანდორა

[thumb|250პქ|[ჟიულ ჯოზეფ ლეფევრი „პანდორა“, 1882]]

**პანდორა**, პანდორე („ყველასაგან დასაჩუქრებული“) — მაცდური ციური ქალი, პირველი დედაკაცი. მიწისა და წყლისგან შექმნა ჰეფესტომ, თითქოს ათენაც ეხმარებოდა. მერე ყველა ღმერთმა თავისი წილი საჩუქარი უბოძა (ხმა, სილამაზე, მომხიბლაობა), რათა პრომეთეს ძმა ეპიმეთე მოეხიბლა და კაცთა მოდგმის დამღუპველი „საჩუქრებით“ სავსე პანდორას ყუთი ჩამოეტანა დედამიწაზე, — პრომეთეს მოტანილი ცეცხლისათვის სამაგიეროს მისაგებად. „ყოვლისმიმცემი“ პანდორა მიწასთანაც იყო გაიგივებული. მისი პითოსი კი შეცვალეს ყუთით. აფროდიტემ, პეითომ და ქარიტებმა ციური მიმზიდველობა უბოძეს, ჰერმესმა — მზაკვრობის, ცბიერებისა და ლამაზი მეტყველების უნარი, ჰორებმა ყვავილებით შეამკეს, ათენამ სამოსი მოუქსოვა, ზევსმა კი მისცა ჭურჭელი (პითოსი), რომელშიაც იყო ყველა მიწიერი უბედურება, ჭირი და კაეშანი. შურისმგებელი ზევსის ასეთი საჩუქრებით მიადგა გონებამოუქნელ ეპიმეთეს, რომელმაც ბრძენი ძმის პრომეთეს გაფრთხილებას ყური არ ათხოვა, ქალი მიიღო, შეირთო, შემდეგ ცნობისმოყვარე პანდორამ ყუთს თავი ახადა და ყველა უბედურება წამსვე ამოფრინდა, მთელს ქვეყნიერებაზე გაიფანტა. შეშინებულმა ქალმა ყუთს თავი დაახურა და შიგ ჩარჩა მხოლოდ იმედი, ცარიელი იმედი, ყველა საზრუნავის სამაგიერო, რაც ყველაზე დიდხანს ცოცხლობს. 

არსებობს ვერსია, რომლის მიხედვითაც ეპიმეთეს პანდორა ჰერმესმა მიჰგვარა ზევსის დავალებით, ყუთი კი შემდეგ ჩაუტანა თვითონვე. ამ ყუთიდან ყველა უბედურება რომ გაფრინდა, სწრაფად დახურეს და ხმა შემოესმათ: „მეც ამომიშვით, რომ უბედურებაში ნუგეში გცეთ!“ ამოფრინდა ქალწული, პეპელასავით გაფრინდა, ფრთა გაჰკრა ცოლ-ქმარს, გაამხიარულა და თქვა: „მე ვარ იმედი!“ 

პანდორას ყუთი ზევსის ცბიერებისა და სისასტიკის ნაყოფია, ჩლუნგი ტირანების მსგავსად რომ კაცთაგან მსხვერპლს ითხოვდა და ცეცხლს კი ამადლიდა. პანდორა დედამიწაზე დარჩა და ეპიმეთესგან ეყოლა პირო. 

[thumb|right|250px|პანდორა, 1896, [ჯონ უილიამ უატერჰაუსი]]

## ხელოვნებაში 
ათენა პართენოსის საკულტო სურათზე პანდორას შექმნაც ყოფილა გამოხატული. დახატა რუბენსმა, დრამა უძღვნა აგრიკოლამ, კომედია — ვილანდმა,  მუსიკა — მენდელსონმა (გოეთეს ტექსტზე). წერდა ვოლტერიც.

## ლიტერატურა 
* აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983

კატეგორია: ბერძნული მითოლოგია